Áhugaverð , skemmtileg og fræðandi sigling á vit margra perla Mið-Ameríku og Karíbahafs , staða sem alla jafnan eru utan alfaraleiða , um borð í lúxusskipi . Auk fjögurra spennandi áfangastaða gefst góður tími til að njóta aðbúnaðar , veislufanga og þjónustu um borð þar sem hver hefur sína hentisemi og blanda geði í góðum hópi . Skipafélagið Royal Caribbean tilheyrir stærstu og vinsælustu skipafjöskyldu heims , Carnival , en þar hafa fjölmargir Íslendingar upplifað draumasiglinuna sína . Systurfélög eru fræg nöfn á borð við Carnival Cruises , Princess Cruises , Costa Cruises , Holland America Line , og Cunard Line . Í flota Royal Carbbean eru tæplega 30 skemmtiferðaskip og flest ár er nýju skipi hleypt af stokkunum . Þjónusta og allur aðbúnaður er fyrsta flokks á siglingum um öll heimsins höf , þar á meðal Karíbahafið . Skipi okkar , Harmony of the Seas , var hleypt á flot árið 2016 og sér 2400 manna áhöfn til þess að 5400 farþegar fái notið alls hins besta . Fjölbreytt afþreying og þjónusta er afar margbreytileg og nóg um að vera fyrir alla aldurshópa . Ef allt sem í boði er yrði talið upp yrði listinn allt of langur . Sjón og reynd er sögu ríkari . Flug frá Keflavík til Orlando þar sem lent verður um kvöldmatarbil . Á flugvelli ytra bíður rúta sem ekur hópnum á hótel Orlando Mall , vinsælasta hótel íslenskra ferðalanga í Orlando . Flug frá Keflavík til Orlando þar sem lent verður um kvöldmatarbil . Á flugvelli ytra bíður rúta sem ekur hópnum á hótel Orlando Mall , vinsælasta hótel íslenskra ferðalanga í Orlando . Eftir morgunverð ökum við í hálfan annan klukkutíma til Cape Canaveral hafnarinnar , en flestir tengja höfðann fremur við Apollo-geimförin og arftaka þeirra , geimskutlurnar , sem tóku þar á loft . Farið verður um borð í Harmony of the Seas um hádgsibil en skipið lætur úr höfn kl. 16:30 . Snemma að morgni kastar skipið akkerum við draumkennda hitabeltiseyju í Bahama-eyjaklasanum þar sem er að fnna risastóran skemmtigarð í einkaeigu skipafélagsins . Meðal þess sem er í boði eru flottar sandstrandir við ylvolgt hafið , fjöldi sundlauga með rennibrautum og tilbúnu brimi , veitingar , barir og skemmtistöðvar , og meira segja má skella sér í loftbelg . 100% skemmtun fyrir alla ! Skipið léttir akkerum kl. 17:00 . Þennan dag verðum við á siglingu , kynnumst skipinu og náum áttum . Einnig er tilvalið að njóta allra þeirra dásemda og þjónustu sem skipið hefur upp á að bjóða , eða hreinlega slappa af og hvílast . Þá er hægt að fara í heilsu - eða líkamsrækt , eða taka þátt í eða fylgjast með allskyns uppákomum og skemmtunum , taka slag eða reyna við rúllettuna . Mest er um vert að allir finni sinn sess og láti sé líða vel á einn eða annan hátt . Á meðan undirbúa lista-kokkar margra rétta veislumat sem bíður okkar ásamt uppáklæddum þjónum þegar við göngum til kvöldverðar . Cozumel , Mexíkó Snemma morguns köstum við akkerum við hina hrífandi hitabelsiteyju Cozumel , skammt undan ströndum Yukatanskagans í Mexíkó . Enda þótt eyjan sé ekki stór ( tæpir 500 ferkm ) er hún leikvöllur allra þeirra sem unna strand - og sjósporti . Efnahagur eyjaskeggja stendur og fellur með þjónustu við ferðamenn sem einbeita sér að allskyns vatnasporti , sjósundi , brim - og vindbrettum , snorkli , köfun , sjóstangveiði og siglingum . Cozumel er skógi vaxin eyja þar sem fjölmargar fágætar plöntur eiga sér athvarf . Höfuðstaðurinn heitir San Miguel þar sem búa tæplega 80.000 manns . Þetta er skemmtilegur bær þar sem gaman er að reika um fallegar götur og sólrík torg . Cozumel gegndi viðingarstöðu í menningu Maya en hún var bústaður mánagyðjunnar Ix Chel . Á Cozumel bjuggu á þeirri tíð um 10.000 Mayar og áttu þeir að mestu friðsöm samskipti við landafundamenn frá Spáni . Á 16. öldinni báru Spánverjar mislingasóttina til eyjunnar og plágan varð nær öllum Mayanna að aldurtila þannig að um árið 1570 voru á lífi aðeins 300 Mayar . Öld síðar gerðu Spánverjar þá Maya sem enn bjuggu á Cozumel , brottræka til meginlandsins . Í dag er Cozumel sannkölluð sælueyja þar sem hundruð þúsunda ferðamanna njóta fjölbreyttrar skemmtunar og afþreyingar í skógum , á ströndum og í sjó . Skipið kveður þennan sólbjarta stað kl. 18:00 . Um 8 leytið að morgni verður lagt við eyjuna Roatan sem liggur undan ströndum Hondúras . Eyjan er aðeins 83 ferkílómetrar ( 77 km löng og 8 km breið ) og eru íbúar um 45000 . Margir þeirra komu frá Cayman-eyjum en í dag ber mest á svokölluðum Caracoles sem er bræðingur af Evrópubúum og afkomendum svartra þræla . Þéttbýlasta svæðið nefnist Coxen Hole og er enska fyrsta opinbera málið en spænska í öðru sæti . Stór hluti eyjunnar stendur á gömlu kóralrifi og er eyjan afar vinsæl meðal kafara og snorklara sem kanna rifið neðansjávar undan ströndunum , enda rifið eitt hið stærsta í Karíbahafi . Íbúar hafa tekið höndum saman við stjórnvöld á meginandinu og alþjóðlegar stofnanir um að hlúa að viðkvæmu hafinu og sér í lagi kóralrifunum . Hefur samstillt átakið skilað markverðum árangri . Roatan er engu að síður vinsæll og líflegur sólarstaður sem kallar á ábyrga köfun , snorkl , sjóstangsveiði og önnur vatnasport . Á öldum áður var Hondúras-flói og Roatan athvarf fjölmargra sjóræningja sem á tíðum tókust á innbyrðis um yfirráð , en oftar urðu spænsk og bresk skip bráð ræningjanna . Þennan morgun leggst skipið að bryggju í Puerto Costa Maya í Mexíkó sem er einn vinsælasti viðkomustaður skemmtiferðaskipa við vestanvert Karíbahafið . Aðall staðarins er uppbygging góðrar þjónustu við ferðamenn þar sem sól , sjór og sandur með fjölbreyttum afþreyinguarmöguleikum standa upp úr . Annar aðall er nálægð við magnaðar rústir Mayanna þótt þær séu ekki eins þekktar og þær sem standa innar á Yucatan-skaganum . Þær standa þó afar vel fyrir sínu , t.d. Chacchoben , Kohunlich og Tulum . Skipið heldur úr höfn kl. 15:00 . Þennan síðasta dag siglingarinnar þjótum við á öldum Karíbahafs í átt til Canaveral höfða , þar sem siglingunni lýkur . Um borð verður frjáls dagskrá . Skipið leggst að síðasta kajanum kl. 06.00 . Þar bíður okkur rúta sem flytur okkur til Orlando Mall hótelsins í Orlando . Í Orlando verður frjáls tími , enda af nógu að taka og áhugamálin misjöfn . Fararstjórinn veður að sjálfsöðu til taks . Frjáls dagur . Farþegar sóttir á hótel og keyrðir upp á flugvöll . Flugtími auglýstur síðar . ATH lágmarksþátttaka er 20 manns og áskilur Úrval Útsýn sér rétt að fella niður ferðina náist sú þátttaka ekki . Verð og dagsetningar Innifalið í verði : Flug fram og til baka , flugvallagjöld og skattar , ferðataska og handfarangur , 3 nætur á Orlando Mall , fullt fæði um borð á skipi , akstur til og frá flugvelli , þjórfé á skipi , skattar og hafnargjöld , og sjö nætur um borð í skipi . Ekki innifalið í verði : Athugið að ekki er boðið upp á fararstjórn , drykkir um borð , skoðunarferðir í landi , eða annað sem ekki er tekið fram í ferðalýsingu . Sæki verð ... Úrval Útsýn Hlíðasmára 19 , 201 Kópavogi Þjónustu - og söluver : Opið 9:00 – 17:00 , alla virka daga